IVL ลบ 2% นิวโลว์รอบเกือบ 2 ปี วิตกกำไร Q2/62 ลบฮวบเหลือ 3.5 พันลบ.เซ่นขาดทุนสต๊อกน้ำมัน
IVL ลบ 2% นิวโลว์รอบเกือบ 2 ปี วิตกกำไร Q2/62 ลบฮวบเหลือ 3.5 พันลบ.เซ่นขาดทุนสต๊อกน้ำมัน ณ เวลา 15.16 น. อยู่ที่ระดับ 40.25 บาท ลบ 0.75 บาท หรือ 1.83% สูงสุดที่ระดับ 41.25 บาท ต่ำสุดที่ระดับ 40 บาท ด้วยมูลค่าการซื้อขาย 694.22 ล้านบาท
24 ก.ค. 2562

ผู้สื่อข่าวรายงานว่า ราคาหุ้น บริษัท อินโดรามา เวนเจอร์ส จำกัด (มหาชน) หรือ IVL ณ เวลา 15.16 น. อยู่ที่ระดับ 40.25 บาท ลบ 0.75 บาท หรือ 1.83% สูงสุดที่ระดับ 41.25 บาท ต่ำสุดที่ระดับ 40 บาท ด้วยมูลค่าการซื้อขาย 694.22 ล้านบาท

โดยราคาหุ้น IVL ปรับตัวลดลงทำจุดต่ำสุดในรอบกว่า 1 ปี 10 เดือน นับตั้งแต่ราคาหุ้นปิดที่ระดับ 40 บาท เมื่อวันที่ 12 ก.ย.60
ด้านบทวิเคราะห์ บล.ดีบีเอสฯ ระบุว่า คาดการณ์กำไรสุทธิไตรมาส 2/62 อยู่ที่ 3.5 พันล้านบาท (ลดลง 57% จากปีก่อน, ลดลง 5% เทียบกับไตรมาสก่อน) เนื่องจากมีขาดทุนสต๊อก 2.5 พันล้านบาท, มีค่าใช้จ่ายดำเนินงานเพิ่ม 12 ล้านดอลลาร์ และตั้งสำรองผลตอบแทนพนักงานตามกฎหมายใหม่ 107 ล้านบาท
อย่างไรก็ตาม ยังคงคำแนะนำ “ซื้อ” ให้ราคาพื้นฐาน 56 บาท